
ŠAKIŲ RAJONO SAVIVALDYBĖS TARYBA

SPRENDIMAS

DĖL MOKESČIO UŽ NAUDOJIMĄSI RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS DYDŽIŲ NUSTATYMO IR MOKESČIO MOKĖJIMO, ADMINISTRAVIMO, PRIEŽIŪROS IR LEIDIMŲ IŠDAVIMO TVARKOS APRAŠO PATVIRTINIMO
2015 m. sausio 29 d. Nr. T-
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalimi 37 punktu, Kelių įstatymo 20 straipsniu, Kelių priežiūros ir plėtros programos finansavimo įstatymo 7 straipsnio 1 dalimi, Lietuvos Respublikos euro įvedimo Lietuvos Respublikoje įstatymo 3 straipsnio 1 dalimi, 32 straipsnio 2 dalimi ir Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu, rajono savivaldybės taryba nusprendžia:

1. Nustatyti:


1.1. mokestį už naudojimąsi rajono savivaldybės vietinės reikšmės viešaisiais keliais važiuojant didžiagabaritėmis motorinėmis transporto priemonėmis, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis (pridedama);

1.2. mokestį už naudojimąsi rajono savivaldybės  vietinės reikšmės viešaisiais keliais važiuojant sunkiasvorėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą (pridedama);

1.3. mokestį už naudojimąsi rajono savivaldybės vietinės reikšmės viešaisiais keliais važiuojant sunkiasvorėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių masę (pridedama).

2. Patvirtinti mokesčio už naudojimąsi rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo, priežiūros ir leidimų išdavimo tvarkos aprašą (pridedama).

3. Pripažinti netekusiu galios rajono savivaldybės tarybos 2005 m. lapkričio 30 d. sprendimą Nr. T-305 „Dėl leidimų važiuoti rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis išdavimo tvarkos“.

4. Sprendimas įsigalioja 2015 m. vasario 1 d.

5. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

PRIE RAJONO SAVIVALDYBĖS TARYBOS SPRENDIMO 

„DĖL MOKESČIO UŽ NAUDOJIMĄSI RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS DYDŽIŲ NUSTATYMO IR MOKESČIO MOKĖJIMO, ADMINISTRAVIMO, PRIEŽIŪROS IR LEIDIMŲ IŠDAVIMO TVARKOS APRAŠO PATVIRTINIMO“ PROJEKTO

2015 m. sausio 21 d. Nr. VL-83

Šakiai


1. Parengto projekto tikslai ir laukiami rezultatai: nustatyti mokesčius už naudojimąsi rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais. Gautos lėšos bus panaudojamos vietinės reikšmės viešųjų kelių priežiūrai ir remontui.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: mokesčio už naudojimąsi  Šakių rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimų tvarkos aprašas rengiamas siekiant įgyvendinti Lietuvos Respublikos kelių priežiūros ir plėtros programos finansavimo įstatymo 7 straipsnio 1 dalies nuostatas. 

